Akvedukt Pontcysyllte
<s>Akvedukt Pontcysyllte (velški: Traphont Ddŵr Pontcysyllte ili Pont y Cysyllte) je plovni akvedukt na kojemu se nalazi 18 km dug kanal Llangollen preko doline rijeke Dee, između sela Trevor i Froncysyllte u Wrexhamu, sjeverozapadni Wales.</s><s>Njegovo ime na velškom znači "Most spoja", a kada je dovršen, 1805. god., bio je najduži i najviši akvedukt u Ujedinjenom Kraljevstvu.</s><s>God. 2009., upisan je na UNESCO-v popis mjesta svjetske baštine u Europi kao inovativno i monumentalno djelo inženjerstva koji svjedoči o iznimnom napretku u dizajnu i konstrukciji umjetnih kanala koncem 18. i početkom 19. vijeka kao jednom od preduvjeta industrijske revolucije.</s>

<s>Historija 
Akvedukt su izgradili inženjer mostogradnje Thomas Telford i inženjer za kanale William Jessop, usprkos velikom nepovjerenju javnosti da mogu uspjeti premostiti ovaj nepoćudan krajolik koristeći nesvakidašnje i dotada nekorištene materijale.</s><s>Prije toga Telford je isprobao ovu tehniku samo jednom, na kanalu Longdon-on-Tern na kanalu Shrewsbury, koji je odavno napušten.</s><s>Dana 26. studenog 1805., kanal je nakon otvoren nakon 10 godina izgradnje i troškova od 47.000 £, što bi danas iznosilo oko 2,930.000 £.</s><s>Nakon završetka prepoznan je kao inovativan inženjerski sklop koji je inspirirao mnoge slične projekte širom svijeta.</s>

<s>Odlike 
Akvedukt je dug 307, širok 3,4 i dubok 1,6 metara.</s><s>Čine ga metalni lukovi raspona 16 m, na vitkim stubovima od opeke, ukupne visine od 38 metara.</s><s>U izgradnji je korišteno kovano i lijevano željezo što je omogućilo lagane i čvrste lukove, čime je akvadukt dobio monumentalan, ali i elegantan izgled.</s><s>Željezne ploče na vrhu su izlivene u obliku klasične kamene gradnje (francuski: voussoir).</s>

<s>Vanjske veze 
 Panoramski pogled od 360 stupnjeva na BBC Shropshire 
Ostali projekti</s>

<s>Kanali u Ujedinjenom Kraljevstvu
Mostovi u Ujedinjenom Kraljevstvu
Lučni mostovi
Industrijski objekti
Građevine u Walesu
Svjetska baština u Ujedinjenom Kraljevstvu</s>

